ddrg/super_eurlex huggingface dataset:
Úradný vestník L 289 , 11/11/1999 S. 0001 - 0001



Rozhodnutie Komisie z 19. októbra 1999, ktorým sa mení a dopĺňa rozhodnutie 92/486/EHS o forme spolupráce medzi serverovým strediskom Animo a členskými štátmi (oznámené pod číslom dokumentu C(1999) 3358) (Text s významom pre EHP) (1999/716/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách pri obchodovaní s určitými živými zvieratami a výrobkami v rámci spoločenstva s cieľom dobudovať vnútorný trh [1], naposledy zmenenú a doplnenú smernicou 92/118/EHS [2], a najmä na jej článok 20 ods. 3, (1) keďže rôzne práce vykonané na úrovni spoločenstva najmä v rámci štúdií a seminárov vyžadujú prekontrolovanie systémovej architektúry siete Animo, aby sa mohol zaviesť veterinárny systém integrujúci rôzne počítačové aplikácie; (2) keďže rozhodnutie 92/486/EHS z 25. septembra 1992, ktorým sa ustanovuje forma spolupráce medzi serverovým strediskom Animo a členskými štátmi [3], naposledy zmenené a doplnené rozhodnutím 98/222/ES [4], by sa malo zmeniť a doplniť s cieľom zabezpečiť kontinuitu siete Animo; (3) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 92/486/EHS sa mení a dopĺňa takto: Do článku 2a sa dopĺňa tento odsek 4: "4. Pre obdobie od 1. apríla 1999 do 31. marca 2000 zabezpečia koordinačné orgány stanovené v článku 1 predĺženie zmlúv uvedených v danom článku o jeden rok. V súvislosti s týmto odsekom sa uplatňuje tento poplatok: 386 EUR za jednotku (centrálnu jednotku, miestnu jednotku, hraničnú inšpekčnú stanicu) pre všetky jednotky Animo uvedené v rozhodnutí 96/295/ES, naposledy zmenenom a doplnenom rozhodnutím 98/167/ES [5]." Článok 2 Toto rozhodnutie nadobúda účinnosť 1. apríla 1999. Článok 3 Toto rozhodnutie je adresované členským štátom. V Bruseli 19. októbra 1999 Za Komisiu David Byrne člen Komisie [1] Ú. v. ES L 224, 18.8.1990, s. 29. [2] Ú. v. ES L 62, 15.3.1993, s. 49. [3] Ú. v. ES L 291, 7.10.1992, s. 20. [4] Ú. v. ES L 82, 19.3.1998, s. 50. [5] Ú. v. ES L 62, 3.3.1998, s. 33. --------------------------------------------------
Úradný vestník L 255 , 30/09/1999 S. 0038 - 0038



Rozhodnutie Komisie z 15. septembra 1999, ktorým sa mení a dopĺňa rozhodnutie 1999/507/ES o určitých ochranných opatreniach, pokiaľ ide o kalone, psov a mačky s pôvodom z Malajzie (poloostrova) a Austrálie (oznámené pod číslom dokumentu C(1999) 2975) (Text s významom pre EHP) (1999/643/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991, ktorou sa stanovujú zásady organizácie veterinárnych kontrol zvierat dovážaných z tretích krajín do spoločenstva a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenené a doplnené smernicou 96/43/ES [2], najmä na jej článok 18 ods. 7, (1) keďže rozhodnutím 1999/507/ES [3] Komisia prijala ochranné opatrenia proti ochoreniam Nipah a Hendra, pokiaľ ide o niektoré kalone, psov a mačky s pôvodom v Malajzii (poloosstrova) a Austrálie; keďže požiadavky na test mačiek dovážaných z Austrálie sa musia upraviť tak, aby bolo možné používať platný diagnostický test na zistenie prítomnosti protilátok proti vírusu Hendra; (2) keďže rozhodnutie je v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Druhá zarážka odseku 2 článku 3 rozhodnutia 1999/507/ES sa mení a dopĺňa takto: 1. Slová "IgM a IgG – ELISA test" sa nahrádzajú týmito slovami "sérum neutralizačný test". 2. Slová "10 dní" sa nahrádzajú slovami "14 dní". Článok 2 Členské štáty zmenia a doplnia opatrenia, ktoré používajú voči Austrálii, aby ich tak zosúladili s týmto rozhodnutím. Bezodkladne o tom informujú Komisiu. Článok 3 Toto rozhodnutie je adresované členský štátom. V Bruseli 15. septembra 1999 Za Komisiu Franz Fischler člen Komisie [1] Ú. v. ES L 268, 24.9.1991, s. 56. [2] Ú. v. ES L 162, 1.7.1996, s. 1. [3] Ú. v. ES L 194, 27.7.1999, s. 66. --------------------------------------------------
Úradný vestník L 216 , 14/08/1999 S. 0013 - 0017



Rozhodnutie Komisie z 27. júla 1999, ktorým sa určuje vzor certifikátu uvedeného v článku 16 ods. 1 smernice Rady 91/67/EHS (oznámené pod číslom dokumentu C(1999) 2425) (Text s významom pre EHP) (1999/567/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o podmienkach týkajúcich sa zdravia zvierat, ktorými sa riadi uvádzanie na trh vodných živočíchov a produktov [1], naposledy zmenenú a doplnenú smernicou 98/45/ES [2], a najmä na jej článok 16 ods. 1, (1) keďže zvieratá akvakultúry vnímavé k infekčnej hematopoietickej nekróze (IHN) a vírusovej hemoragickej septikémii (VHS) v obchodovaní vo vnútri spoločenstva medzi neschválenými zónami, môžu prenášať choroby pokiaľ pochádzajú z chovu, kde určitá choroba prevláda; (2) keďže s cieľom zamedziť takémuto prenosu chorôb musí sa zabezpečiť, aby takéto zvieratá akvakultúry boli sprevádzané certifikátom osvedčujúcim, že zvieratá pochádzajú z farmy, ktorá nie je infikovaná IHN a VHS; (3) keďže v súlade s článkom 10 ods. 1 smernice Rady 93/53/EHS z 24. júna 1993, ktorou sa zavádzajú minimálne opatrenia spoločenstva na kontrolu určitých chorôb rýb [3], zmenenej a doplnenej Aktom o pristúpení Rakúska, Fínska a Švédska, sú premiestňovania živých rýb alebo ikier a gamiet z infikovaných fariem do iných fariem infikovaných tou istou chorobou povolené; (4) keďže s cieľom zamedziť šíreniu chorôb prenášaných takýmito rybami, je potrebné stanoviť osobitnú certifikáciu; (5) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Zásielky živých rýb z farmových chovov, ich ikier alebo gamiet v rámci obchodovania vo vnútri spoločenstva medzi neschválenými zónami vzhľadom na choroby uvedené v zozname II prílohy A k smernici 91/67/EHS, musia byť sprevádzané certifikátom vyhotoveným v súlade so vzorom uvedeným v prílohe I. Článok 2 Zásielky živých rýb z farmových chovov, ich ikier alebo gamiet v rámci obchodovania vo vnútri spoločenstva z farmy infikovanej chorobu uvedenou v zozname II prílohy A k smernici 91/67/EHS na iné farmy infikované tou istou chorobou, musia byť sprevádzané certifikátom vyhotoveným v súlade s vzorom uvedeným v prílohe II. Článok 3 Certifikáty uvedené v článkoch 1 a 2 musia: - byť vyhotovené aspoň v jazyku alebo jazykoch členského štátu určenia, - sprevádzať ryby, ikry alebo gamety v origináli, - pozostávať z jediného hárku papiera, - byť vystavené na jediného príjemcu. Článok 4 Toto rozhodnutie je adresované členským štátom. V Bruseli 27. júla 1999 Za Komisiu Franz Fischler člen Komisie [1] Ú. v. ES L 46, 19.2.1991, s. 1. [2] Ú. v. ES L 189, 3.7.1998, s. 12. [3] Ú. v. ES. L 175, 19.7.1993, s. 23. -------------------------------------------------- PRÍLOHA I +++++ TIFF +++++ +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ --------------------------------------------------
Úradný vestník L 071 , 18/03/1999 S. 0001 - 0002



Rozhodnutie Rady zo 14. decembra 1998 o uzatvorení Dohody medzi Európskym spoločenstvom a vládou Kanady o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi produktmi (1999/201/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä jej článok 113 v spojení s článkom 228 ods. 2 prvá veta, so zreteľom na návrh Komisie, keďže Dohoda medzi Európskym spoločenstvom a vládou Kanady o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi produktmi poskytuje primerané prostriedky na uvedenie do praxe ustanovení Dohody Svetovej obchodnej organizácie (WTO) o uplatňovaní sanitárnych a fytosanitárnych opatrení vzhľadom na opatrenia týkajúce sa zdravia ľudí a zvierat; keďže táto dohoda prispeje k uľahčeniu bilaterálneho obchodu medzi Európskym spoločenstvom a Kanadou so živými zvieratami a živočíšnymi produktmi progresívnym uznávaním ekvivalencie sanitárnych opatrení, uznávaním štatútu zdravia zvierat, uplatňovaním regionalizácie a zlepšovaním komunikácie a spolupráce; keďže je vhodné prijať ustanovenia o postupoch zavádzania úzkej a efektívnej spolupráce medzi Komisiou a členskými štátmi v rámci Stáleho veterinárneho výboru; keďže táto dohoda sa musí schváliť v mene spoločenstva, ROZHODLA TAKTO: Článok 1 Dohoda medzi Európskym spoločenstvom a vládou Kanady o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi produktmi sa týmto schvaľuje v mene spoločenstva. Znenia dohody a príloh k nej sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu alebo osoby splnomocnené na podpísanie dohody tak, aby zaväzovala spoločenstvo. Článok 3 Opatrenia nevyhnutné na implementáciu tejto dohody, vrátane záruk, pokiaľ ide o čerstvé mäso a výrobky na báze mäsa rovnocenné zárukám stanoveným smernicou Rady 72/462/EHS z 12. decembra 1972, o problémoch týkajúcich sa zdravotnej a veterinárnej prehliadky pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín [1], sa stanovia v súlade s postupom uvedeným v článku 30 danej smernice. Článok 4 Komisia, ktorej budú pomáhať zástupcovia členských štátov, bude zastupovať spoločenstvo v Spoločnom riadiacom výbore uvedenom v článku 16 ods. 1 dohody. Pozícia spoločenstva, pokiaľ ide o záležitosti, ktorými sa musí zaoberať spomínaný Spoločný riadiaci výbor, sa prijme v rámci príslušných orgánov Rady, v súlade s ustanoveniami zmluvy. Zmeny a doplnky k prílohám k zmluve, ktoré budú výsledkom odporúčaní zo strany Spoločného riadiaceho výboru, sa prijmú v súlade s postupom uvedeným v článku 29 smernice 72/462/EHS. Článok 5 Toto rozhodnutie sa uverejní v Úradnom vestníku Európskych spoločenstiev. Toto rozhodnutie nadobudne účinnosť dňom jeho uverejnenia. V Bruseli 14. decembra 1998 Za Radu predseda W. Molterer [1] Ú. v. ES L 302, 31.12.1972, s. 28. Smernica bola naposledy zmenená a doplnená smernicou 97/79/ES(Ú. v. ES L 24, 30.1.1998, s. 31). --------------------------------------------------
31999D0252
10.4.1999 L 96/31 ÚRADNÝ VESTNÍK EURÓPSKYCH SPOLOČENSTIEV
ROZHODNUTIE KOMISIE
z 26. marca 1999,
ktorým sa mení a dop ĺňa rozhodnutie 93/197/EHS o zdravotných podmienkach zvierat a veteri-
nárnych osved čeniach pre dovoz registrovaných ko ňovitých ( equidae ) a plemenných a úžitkových
koňovitých
(oznámené pod číslom dokumentu C(1999) 754)
(Text s významom pre EHP)
(1999/252/ES)
KOMISIA EURÓPSKYCH SPOLO ČENSTIEV,
so zrete ľom na Zmluvu o založení Európskeho spolo čenstva,
so zrete ľom na smernicu Rady 90/426/EHS z 26. júna 1990
o zdravotných podmienkach zvierat, ktorými sa riadi pohyba dovoz čeľade ko ňovitých (equidae) (
1) z tretích krajín, napo-
sledy zmenenú a doplnenú Aktom o pristúpení Rakúska,Fínska a Švédska, a najmä na jej články 14, 15 a) a 16,
(1) keďže rozhodnutie Komisie 93/197/EHS (2), naposledy
zmenené a doplnené rozhodnutím 1999/236/EHS (3),
ustanovuje zdravotné podmienky zvierat a veterinárneosved čenia pre dovoz registrovaných ko ňovitých a ple-
menných a úžitkových ko ňovitých;
(2) keďže odsek d) kapitoly III o zdravotných osved čeniach
A, B, C, D a E v prílohe II k rozhodnutiu 93/197/EHS
bol zmenený a doplnený rozhodnutím 93/510/EHS (4),
aby sa umožnili dovozy registrovaných ko ňovitých
a plemenných a úžitkových ko ňovitých z tretích krajín
do spolo čenstva predtým, ako vypr ší požadované 90-
dňové obdobie pobytu pred odoslaním, ak boli tieto
koňovité priamo dovezené do odosielajúcej tretej krajiny
zčlenských štátov po čas uvedeného obdobia;
(3) keďže sa v šak opomenulo prispôsobi ťzodpovedajúce
znenie vyhlásenia vlastníka alebo zástupcu vlastníka
zvierat z čeľade ko ňovitých; ke ďže v záujme jasnosti
znenie vyhlásenia musí by ťupravené v súlade so znením
odseku d) kapitoly III prílohy II v prípade zdravotnýchosved čení A, B, C, D a E;
(4) keďže rozhodnutie 93/197/EHS sa preto musí primerane
zmeni ťa doplni ť;(5) keďže opatrenia ustanovené v tomto rozhodnutí sú
v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Bod 2 vo vyhlásení vlastníka zviera ťa alebo zástupcu vlastníka
v osved čení o zdraví zvierat A, B, C, D a E v prílohe II k roz-
hodnutiu Komisie 93/197/EHS sa nahrádza nasledovným:
„2. Zviera bu ď bolo chované
v ....................................................................
(vyvážajúca krajina)
od narodenia (3), alebo bolo dovezené priamo
zčlenského štátu Európskeho spolo čenstva v prie-
behu predchádzajúcich 90 dní (3), alebo pri šlo do vyvá-
žajúcej krajiny aspo ň90 dní pred dátumom tohto
vyhlásenia (3).“
Článok 2
Toto rozhodnutie je adresované členským štátom.
V Bruseli 26. marca 1999
Za Komisiu
Franz FISCHLER
člen Komisie03/zv. 25 116 Úradný vestník Európskej únie SK
(1) Ú. v. ES L 224, 18.8.1990, s. 42.
(2) Ú. v. ES L 86, 6.4.1993, s. 16.
(3) Ú. v. ES L 87, 31.3.1999, s. 13.
(4) Ú. v. ES L 238, 23.9.1993, s. 44.
Úradný vestník L 022 , 29/01/1999 S. 0069 - 0070



Rozhodnutie Rady z 25. januára 1999 o externých audítoroch národných centrálnych bánk (1999/70/ES) RADA EURÓPSKEJ ÚNIE, so zreteľom na Protokol o štatúte Európskeho systému centrálnych bánk a Európskej centrálnej banky, najmä na jeho článok 27.1, so zreteľom na odporúčanie Európskej centrálnej banky (ďalej len "ECB") z 12. novembra 1998 [1], keďže účtovníctvo ECB a národných centrálnych bánk (ďalej len "NCB") je overované nezávislými externými audítormi odporúčanými radou guvernérov ECB a schválenými Radou; keďže ECB odporučila znova vymenovanie stálych externých audítorov, ktorí sú menovaní každou zo zúčastnených NCB podľa možného neskoršieho rozhodnutia, ROZHODLA TAKTO: Článok 1 1. KPMG Réviseurs d‘Enterprises s.c., Antverpy a Deloitte Touche Tohmatsu s.c., Brusel sa týmto schvaľujú ako externí audítori Banque Nationale de Belgique/Nationale Bank van België. 2. KPMG Deutsche Treuhandgesellschaft AG a PwC Deutsche Revision AG sa týmto schvaľujú ako externí audítori Deutsche Bundesbank. 3. Coopers & Lybrand patriaca pod medzinárodnú firmu PricewaterhouseCoopers sa týmto schvaľuje ako externý audítor Banco de España. 4. Mazars & Guérard, Paríž a Deloitte Touche Tohmatsu-Audit, Neuilly sa týmto schvaľujú ako externí audítori Banque de France. 5. PricewaterhouseCoopers, Dublin sa týmto schvaľuje ako externý audítor Central Bank of Ireland. 6. Reconta Ernst and Young, spa, Rím sa týmto schvaľuje ako externý audítor Banca d‘Italia. 7. PricewaterhouseCoopers SARL (Sociéte à responsabilité limitée), Réviseur d‘Enterprises, Luxembourg sa týmto schvaľuje ako externý audítor Banque centrale du Luxemburg. 8. Prof. Dr. J. A. van Manen RA (Registered Accountant) sa týmto schvaľuje ako externý audítor De Nederlandsche Bank, konajúc na základe osobného vymenovania, spoločník PricewaterhouseCoopers. 9. Prof. DDr Kurt Neuner, Dr Pipin Henzl, Dr Peter Wolf, Mag. Christian Hofer, Dkfm. Dr Peter Christian Gormasz a Dkfm. Leopold Wundsam, všetci uvedení sú registrovaní ako úradne schválení účtovníci, sa týmto schvaľujú ako externí audítori Österreichische Nationalbank. 10. PricewaterhouseCoopers-Auditores e Consultores Lda. sa týmto schvaľuje ako externý audítor Banco de Portugal. 11. Arthur Andersen Oy sa týmto schvaľuje ako externý audítor Suome Pankki. Článok 2 Toto rozhodnutie sa oznámi ECB. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 25. januára 1999 Za Radu predseda J. Fischer [1] Ú. v. ES C 411, 31.12. 1998, s. 11. --------------------------------------------------
Úradný vestník C 146 , 27/05/1999 S. 0001 - 0001



Rozhodnutie Rady z 11. mája 1999 o vymenovaní člena odvolacej Komisie Úradu pre harmonizáciu vnútorného trhu (ochranné známky a dizajny) (1999/C 146/01) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutie Rady (ES) č. 40/94 z 20. decembra 1993 o obchodnej ochrannej známke spoločenstva [1], a najmä na jej články 120 a 131, so zreteľom na kandidatúru predloženú správnou radou Úradu pre harmonizáciu vnútorného trhu (obchodné značky a vzory) 14. apríla 1999, ROZHODLA TAKTO: Článok 1 Týmto sa menuje pán Walter Peeters, narodený v Turnhoute (Belgicko) 14. júla 1944, za člena odvolacej komisie Úradu pre harmonizáciu vnútorného trhu (ochranné známky a dizajny) na obdobie piatich rokov. Článok 2 Dátum, od ktorého sa začne päťročné obdobie, uvedené v článku 1, určí správna Rada Úradu pre harmonizáciu vnútorného trhu (obchodné značky a vzory). V Bruseli 11. mája 1999 Za Radu predseda L. Schomerus [1] Ú. v. ES L 11, 14.1.1994, s. 1. Nariadenie zmenené a doplnené nariadením (ES) č. 3288/94 (Ú. v. ES L 349, 31.12.1994, s. 83). --------------------------------------------------
Úradný vestník L 180 , 15/07/1999 S. 0047 - 0048



Rozhodnutie Komisie z 24. júna 1999 o uverejnení zoznamu existujúcich osobných lodí triedy A a B oznámeného Gréckom v súlade so smernicou Rady 98/18/ES, na ktoré je možné uplatniť výnimku podľa článku 6 ods. 3 písm. g) (oznámené pod číslom dokumentu C(1999) 1712) (Text s významom pre EHP) (1999/461/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 98/18/ES zo 17. marca 1998 o bezpečnostných pravidlách a normách pre osobné lode [1], najmä jej článok 6 ods. 3 písm. g), keďže Grécko oznámilo Komisii zoznam existujúcich lodí triedy A a B, spĺňajúcich podmienky na uplatnenie výnimky podľa článku 6 ods. 3 písm. g) smernice 98/18/ES, PRIJALA TOTO ROZHODNUTIE: Článok 1 Osobné lode triedy A a B prevádzkované výlučne vo vnútroštátnej plavbe medzi prístavmi v Grécku, na ktoré je možné uplatniť výnimku podľa článku 6 ods. 3 písm. g) sú lode uvedené v prílohe tohto rozhodnutia. Článok 2 Toto rozhodnutie je adresované členským štátom. V Bruseli 24. júna 1999 Za Komisiu Neil Kinnock člen Komisie [1] Ú. v. ES L 144, 15.5.1998, s. 1. -------------------------------------------------- PRÍLOHA | Názov lode | Spoločnosť | Rozlišovacie čísla alebo písmená | Prístav registrácie | Kapacita cestujúcich | Číslo IMO | Trieda | Dátum položenia kýlu | 1 | Poseidon Express II | Poseidon Express II Shipping Co. | SVRX | Piraeus 10152 | 1822 | 7302885 | B | 20.9.1972 | 2 | El Greco | Minoan Lines | J4LX | Iraklio 07 | 1501 | 7725362 | A | 1972 | 3 | Lycomides | Skyros Shipping Corp. | SV4089 | Piraeus 9478 | 401 | 7311800 | B | September 1972 | 4 | Sappho | Shipping Co. of Lesvos | SYTN | Mitilini 18 | 1399 | 6612403 | A | 1966 | 5 | Agios Rafael | Shipping Co. of Lesvos | SYRT | Mitilini 34 | 626 | 6817675 | A | 1968 | 6 | Alcaeos | Shipping Co. of Lesvos | SVKF | Mitilini 26 | 850 | 7014440 | A | 1970 | 7 | Ialyssos | D.A.N.E. Sea Line | SYUL | Rhodes 20 | 1238 | 6605450 | B | 1966 | 8 | Leros | D.A.N.E. Sea Line | SXIH | Piraeus 9451 | 1248 | 6813485 | B | 1967 | --------------------------------------------------
Úradný vestník L 244 , 16/09/1999 S. 0001 - 0001



Rozhodnutie Rady z 13. septembra 1999 definujúce 4-MTA ako novú syntetickú drogu, ktorá sa má stať predmetom kontrolných opatrení a trestných postihov (1999/615/JHA) RADA EURÓPSKEJ ÚNIE, so zreteľom na Zmluvu o Európskej únii, so zreteľom na jednotnú akciu 97/396/JHA zo 16. júna 1997 týkajúcu sa výmeny informácií, hodnotenia nebezpečenstva a kontroly nových syntetických drog [1], najmä na jej článok 5 ods. 1), so zreteľom na podnet Komisie, Keďže: (1) Európske monitorovacie stredisko pre drogy a drogovú závislosť (EMCDDA) vypracovalo na základe článku 4 ods. 3 spoločnej akcie 97/396/JHA správu o hodnotení nebezpečenstva 4-MTA (P-Metyltioamfetamínu alebo 4- Metyltioamfetamínu); (2) 4-MTA je amfetamínový derivát, pri ktorom sa zdá, že predstavuje vyššie riziko akútnych účinkov ako MDMA (3,4-metyléndioxymetamfetamín) vrátane opačných reakcií a predávkovania. V Európskej únii bola droga spojená s množstvom úmrtí a prípadmi, ktoré nekončili smrťou, ale si vyžadovali hospitalizáciu; (3) 4-MTA bola identifikovaná ako látka predstavujúca nebezpečenstvo pre verejné zdravie vo viacerých členských štátoch. V súčasnosti je predmetom kontroly v dvoch členských štátoch; (4) 4-MTA je silnou psycho-aktívnou látkou, ktorá nie je uvedená v žiadnej prílohe Dohovoru spojených národov o psychotropných látkach z roku 1971 a ktorá predstavuje vážnu hrozbu pre verejné zdravie porovnateľnú s látkami uvedenými v prílohe I a II uvedeného dohovoru a nemá žiadnu zjavnú terapeutickú hodnotu; (5) v niektorých členských štátoch bolo odhalené obchodovanie so 4-MTA spolu s inými ilegálnymi látkami; (6) členské štáty by mali podľa ich legislatívy, ktorá je v súlade s ich záväzkami vyplývajúcimi z Dohovoru OSN o psychotropných látkach z roku 1971 vzhľadom na látky uvedené v zoznamoch I a II daného dohovoru podrobiť 4-MTA kontrolným opatreniam a trestným postihom. ROZHODLA TAKTO: Článok 1 Členské štáty prijmú potrebné opatrenia v súlade s ich národným právom s cieľom podrobenia 4-MTA (P-Metyltioamfetamínu alebo 4-Metyltioamfetamínu) kontrolným opatreniam a trestným postihom podľa ustanovení ich právnych predpisov, ktoré sú v súlade s ich záväzkami vyplývajúcimi z Dohovoru OSN o psychotropných látkach z roku 1971, čo sa týka látok uvedených v zoznamoch I a II uvedeného dohovoru. Článok 2 Členské štáty prijmú, v súlade s tretím odsekom článku 5 ods. 1 spoločnej akcie 97/396/JHA, opatrenia, uvedené v článku 1 v lehote do troch mesiacov odo dňa nabodnutia účinnosti tohto rozhodnutia. Článok 3 Toto rozhodnutie sa uverejní v Úradnom vestníku Európskych spoločenstiev. Nadobúda účinnosť dňom jeho uverejnenia. V Bruseli, 13. septembra 1999. Za Radu predseda T. Halonen [1] ÚV L 167, 25.6.1997, str. 1. --------------------------------------------------
Úradný vestník L 327 , 21/12/1999 S. 0058 - 0058



Rozhodnutie Rady z 13. decembra 1999 o úplnom uplatnení schengenského acquis v Grécku (1999/848/ES) RADA EURÓPSKEJ ÚNIE, so zreteľom na článok 2 ods.2 Protokolu o integrácii Schengenského acquis do systému Európskej únie, so zreteľom na rozhodnutie výkonného výboru zo 16. septembra 1998, ktorým sa ustanovuje Stály výbor na integráciu Schengenu, so zreteľom na rozhodnutie prijaté výborom stálych zástupcov 30. júna 1999, ktorým sa ustanovuje ad hoc výbor pre Grécko, berúc do úvahy rozhodnutia Schengenského výkonného výboru zo 7. októbra 1997 (SCH/Com-ex(97)29 revízia 2) a zo 16. decembra 1998 (SCH/Com-ex(98)49 revízia 3), (1) keďže boli vykonané návštevy na kontrolu, či požiadavky týkajúce sa úrovne ľudského potenciálu, požiadavky na materiálové zdroje, na výcvik síl vykonávajúcich dozor a ochranu hraníc a na koordináciu medzi príslušnými útvarmi sú splnené, (2) keďže od 1. januára 2000 boli splnené podmienky pre zrušenie kontrol osôb na vnútorných hraniciach s Gréckom, ROZHODLA TAKTO: Článok 1 Kontroly osôb na vnútorných hraniciach medzi Gréckom a členskými štátmi plne uplatňujúcimi Schengenské acquis sa zrušia v období od 1. januára 2000 do 26. marca 2000. Toto rozhodnutie platí od 1. januára 2000 v prístavoch pre vnútornú námornú dopravu. Čo sa týka hraničných kontrol u vnútorných letov z a do Grécka, dátumy ich zrušenia sa dohodnú medzi Gréckom a ostatnými príslušnými členskými štátmi, a to od 1. januára 2000 na tých letiskách, kde je to technicky možné. Kontroly musia byť v každom prípade zrušené najneskôr do 26. marca 2000. Príslušné členské štáty podajú do 1. apríla 2000 Rade a Komisii informáciu o opatreniach, ktoré prijali pre implementáciu tohto rozhodnutia. Článok 2 V roku 2000 hodnotiaca pracovná skupina Schengenu skontroluje úplné uplatnenie Schengenského acquis v Grécku a preskúma opatrenia, ktoré sa ukážu ako potrebné. Článok 3 1. Toto rozhodnutie nadobúda účinnosť dňom jeho prijatia. 2. Toto rozhodnutie sa zverejní v Úradnom vestníku Európskych spoločenstiev. V Bruseli 13. decembra 1999 Za Radu predseda S. Hassi --------------------------------------------------